CELEX: 32007R0372
Language: fi
Date: 2007-04-02 00:00:00
Title: Komission asetus (EY) N:o 372/2007, annettu 2 päivänä huhtikuuta 2007 , migraation väliaikaisten raja-arvojen vahvistamisesta elintarvikkeen kanssa kosketukseen joutuvien kansien tiivisteiden pehmittimille (ETA:n kannalta merkityksellinen teksti)

3.4.2007   
            
            
               FI
            
            
               Euroopan unionin virallinen lehti
            
            
               L 92/9
            
         
      KOMISSION ASETUS (EY) N:o 372/2007,
   annettu 2 päivänä huhtikuuta 2007,
   migraation väliaikaisten raja-arvojen vahvistamisesta elintarvikkeen kanssa kosketukseen joutuvien kansien tiivisteiden pehmittimille
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon elintarvikkeen kanssa kosketukseen joutuvista materiaaleista ja tarvikkeista ja direktiivien 80/590/ETY ja 89/109/ETY kumoamisesta 27 päivänä lokakuuta 2004 annetun Euroopan parlamentin ja neuvoston asetuksen (EY) N:o 1935/2004 (1) ja erityisesti sen 5 artiklan 1 kohdan,
   on kuullut Euroopan elintarviketurvallisuusviranomaista (jäljempänä ’elintarviketurvallisuusviranomainen’),
   sekä katsoo seuraavaa:
   
               (1)
            
            
               Elintarvikealan tiedekomitea vahvisti vuonna 1999 epoksidoidun soijaöljyn (ESBO) siedettäväksi päiväsaanniksi (TDI-arvoksi) 1 mg painokiloa ja päivää kohti. Tämä TDI-arvo on muunnettu ainekohtaisen migraation raja-arvoksi (SML-arvoksi) 60 mg/kg elintarviketta komission direktiivin 2002/72/EY (2) mukaisten muovien ja muovisten tarvikkeiden osalta.
            
         
               (2)
            
            
               Elintarvikkeen kanssa kosketukseen joutuvista muovisista tarvikkeista annetun komission direktiivin 2002/72/EY muuttamisesta 30 päivänä maaliskuuta 2007 annetussa komission direktiivissä 2007/19/EY (3) selvennetään, että kansien tiivisteet kuuluvat direktiivin 2002/72/EY soveltamisalaan. Siinä määrätään, että jäsenvaltioiden on 1 päivään huhtikuuta 2008 mennessä vahvistettava toimenpiteet, joilla kansien tiivisteiden vapaa liikkuvuus sallitaan, jos ne ovat SML-arvon mukaisia. Kansien tiivisteet, jotka eivät ole SML-arvon mukaisia, kielletään 1 päivästä kesäkuuta 2008 alkaen.
            
         
               (3)
            
            
               Näyttää tarpeelliselta säännellä näiden tuotteiden markkinoille saattamista, kunnes direktiivi 2007/19/EY pannaan täytäntöön.
            
         
               (4)
            
            
               Jäsenvaltioista ja Sveitsistä saadut tuoreet tiedot osoittavat epoksidoidun soijaöljyn kertymiä rasvapitoisissa elintarvikkeissa, kuten kastikkeissa ja vihanneksissa ja öljyyn säilötyssä kalassa pitoisuuteen 1 150 mg/kg asti. Näin korkeilla pitoisuuksilla kuluttajien TDI-arvo saattaa ylittyä.
            
         
               (5)
            
            
               Alan toimijat ovat vastikään osoittaneet kiinnostusta käyttää muita pehmittimiä, joilla epoksidoitu soijaöljy korvataan ja joilla on joko korkeampi TDI-arvo tai joista aineen migraatiota tapahtuu vähemmän. Sen vuoksi myös näitä korvaavia aineita koskevat säännöt ovat tarpeen.
            
         
               (6)
            
            
               Lisäksi näitä tuotteita koskeva oikeudellinen tilanne on tällä hetkellä epävarma. Direktiiviä 2002/72/EY sovelletaan sellaisiin materiaaleihin ja tarvikkeisiin ja niiden osiin, jotka koostuvat yksinomaan muoveista tai yksinomaan muovia sisältävästä kahdesta tai useammasta kerroksesta. Metallikansien tiivisteitä voidaan vaihtoehtoisesti pitää materiaalin tai tarvikkeen muoviosana ja katsoa, että ne kuuluvat sen vuoksi direktiivin 2002/72/EY soveltamisalaan, tai metallialustan päällä olevana muovipinnoitteena, jolloin ne eivät kuulu direktiivin 2002/72/EY soveltamisalaan.
            
         
               (7)
            
            
               Sen vuoksi jäsenvaltiot noudattavat tällä hetkellä eriäviä sääntöjä, jotka saattavat aiheuttaa kaupan esteen.
            
         
               (8)
            
            
               Edellä mainitun vuoksi olisi aiheellista vahvistaa väliaikainen SML-arvo sellaisten tiettyjen pehmittimien summalle, joita käytetään rasvaisen elintarvikkeen kanssa kosketukseen joutuvien kansien tiivisteissä, siten, että kyseisten tuotteiden vapaata liikkuvuutta ei vaaranneta, että kannet ja elintarvikkeet, jotka aiheuttavat merkittävän riskin poistetaan välittömästi markkinoilta, ja että samaan aikaan teollisuudelle jää riittävästi aikaa kehittää sellaisia kansia, jotka ovat direktiivissä 2002/72/EY, sellaisena kuin se on direktiivillä 2007/19/EY muutettuna, säädetyn SML-arvon mukaisia.
            
         
               (9)
            
            
               Väliaikainen SML-arvo olisi vahvistettava sellaiselle tasolle, jolla varmistetaan, että TDI-arvoa ei normaalisti ylitetä ja jossa otetaan huomioon kyseisten elintarvikkeiden keskimääräinen kulutus sekä 16 päivänä maaliskuuta 2006 annettu elintarviketurvallisuusviranomaisen lausunto, jossa todetaan, että 90 prosentissa lasipurkkeihin pakatuista rasvaisista elintarvikkeista pehmittimien määrä on alle 300 mg/kg elintarviketta.
            
         
               (10)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Kansia, joiden tiiviste muodostuu muovikerroksista tai muovipinnoitteista ja jotka yhdessä koostuvat kahdesta tai useammasta kerroksesta erityyppistä materiaalia, voidaan saattaa yhteisön markkinoille, jos ne ovat tämän asetuksen liitteessä olevien rajoitusten ja eritelmien mukaisia.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Tätä asetusta sovelletaan 30 päivästä kesäkuuta 2008.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä huhtikuuta 2007.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EUVL L 338, 13.11.2004, s. 4.
   
      (2)  EYVL L 220, 15.8.2002, s. 18. Direktiivi sellaisena kuin se on viimeksi muutettuna direktiivillä 2005/79/EY (EUVL L 302, 19.11.2005, s. 35).
   
      (3)  EUVL L 91, 31.3.2007, s. 17.
   
      LIITE
      Kansien tiivisteissä käytettäviä pehmittimiä koskevat rajoitukset ja eritelmät
      
                  Viitenro
               
               
                  CAS-nro
               
               
                  Nimi
               
               
                  Rajoitukset ja/tai eritelmät
               
            
                  (1)
               
               
                  (2)
               
               
                  (3)
               
               
                  (4)
               
            
                  88640
               
               
                  008013–07–8
               
               
                  Soijaöljy, epoksidoitu (ESBO)
               
               
                  Elintarvikkeen kanssa kosketukseen tarkoitettujen tai sen kanssa kosketukseen joutuvien materiaalien ja tarvikkeiden osalta, joille direktiivin 85/572/ETY mukaan vaaditaan testausta simulantti D:llä, SML(T) (1)
                      (2) = 300 mg/kg elintarviketta tai elintarvikesimulantteja tai 50 mg/dm2 elintarvikkeen kanssa kosketukseen joutuvasta kannen ja suljetun astian kokonaispinta-alasta.
                  Materiaalien ja tarvikkeiden osalta, jotka on tarkoitettu tai jotka joutuvat kosketukseen äidinmaidonkorvikkeista ja vieroitusvalmisteista annetussa direktiivissä 91/321/ETY määriteltyjen äidinmaidonkorvikkeiden ja vieroitusvalmisteiden kanssa ja imeväisille ja pikkulapsille tarkoitetuista viljapohjaisista valmisruoista ja muista lastenruoista annetun direktiivin 96/5/EY mukaisten tuotteiden osalta SML-arvo = 30 mg/kg määritettynä elintarviketta tai elintarvikesimulanttia kohden.
                  Kaikkien muiden elintarviketyyppien kanssa kosketukseen tarkoitettujen tai niiden kanssa kosketukseen joutuvien materiaalien ja tarvikkeiden osalta SML(T) (2) = 60 mg/kg elintarviketta tai elintarvikesimulantteja tai 10 mg/dm2 elintarvikkeen kanssa kosketuksiin joutuvasta kannen ja suljetun astian kokonaispinta-alasta.
               
            
                  30401
               
               
                  —
               
               
                  Rasvahappojen asetyloidut mono- ja diglyseridit
               
               
                  Elintarvikkeen kanssa kosketukseen tarkoitettujen tai sen kanssa kosketukseen joutuvien materiaalien ja tarvikkeiden osalta, joille direktiivin 85/572/ETY mukaan vaaditaan testausta simulantti D:llä, SML(T) (2) = 300 mg/kg elintarviketta tai elintarvikesimulantteja tai 50 mg/dm2 elintarvikkeen kanssa kosketukseen joutuvasta kannen ja suljetun astian kokonaispinta-alasta.
                  Kaikkien muiden elintarviketyyppien kanssa kosketukseen tarkoitettujen tai niiden kanssa kosketukseen joutuvien materiaalien ja tarvikkeiden osalta SML(T) (2) = 60 mg/kg elintarviketta tai elintarvikesimulantteja tai 10 mg/dm2 elintarvikkeen kanssa kosketukseen joutuvasta kannen ja suljetun astian kokonaispinta-alasta.
               
            
                  76815
               
               
                  —
               
               
                  Adipiinihapon polyesteri glyserolin tai pentaerytritolin kanssa, esterit parillisten suoraketjuisten C12–C22-rasvahappojen kanssa
               
               
                  Elintarvikkeen kanssa kosketukseen tarkoitettujen tai sen kanssa kosketukseen joutuvien materiaalien ja tarvikkeiden osalta, joille direktiivin 85/572/ETY mukaan vaaditaan testausta simulantti D:llä, SML(T) (2) = 300 mg/kg elintarviketta tai elintarvikesimulantteja tai 50 mg/dm2 elintarvikkeen kanssa kosketukseen joutuvasta kannen ja suljetun astian kokonaispinta-alasta.
                  Kaikkien muiden elintarviketyyppien kanssa kosketukseen tarkoitettujen tai niiden kanssa kosketukseen joutuvien materiaalien ja tarvikkeiden osalta SML(T) (2) = 60 mg/kg elintarviketta tai elintarvikesimulantteja tai 10 mg/dm2 elintarvikkeen kanssa kosketukseen joutuvasta kannen ja suljetun astian kokonaispinta-alasta.
               
            
                  93760
               
               
                  000077–90–7
               
               
                  Tri-n-butyyliasetyylisitraatti
               
               
                  Elintarvikkeen kanssa kosketukseen tarkoitettujen tai sen kanssa kosketukseen joutuvien materiaalien ja tarvikkeiden osalta, joille direktiivin 85/572/ETY mukaan vaaditaan testausta simulantti D:llä, SML(T) (2) = 300 mg/kg elintarviketta tai elintarvikesimulantteja tai 50 mg/dm2 elintarvikkeen kanssa kosketukseen joutuvasta kannen ja suljetun astian kokonaispinta-alasta.
                  Kaikkien muiden elintarviketyyppien kanssa kosketukseen tarkoitettujen tai niiden kanssa kosketukseen joutuvien materiaalien ja tarvikkeiden osalta SML(T) (2) = 60 mg/kg elintarviketta tai elintarvikesimulantteja tai 10 mg/dm2 elintarvikkeen kanssa kosketukseen joutuvasta kannen ja suljetun astian kokonaispinta-alasta.
               
            
                  56800
               
               
                  030899–62–8
               
               
                  Glyserolimonolauraattidiasetaatti
               
               
                  Elintarvikkeen kanssa kosketukseen tarkoitettujen tai sen kanssa kosketukseen joutuvien materiaalien ja tarvikkeiden osalta, joille direktiivin 85/572/ETY mukaan vaaditaan testausta simulantti D:llä, SML(T) (2) = 300 mg/kg elintarviketta tai elintarvikesimulantteja tai 50 mg/dm2 elintarvikkeen kanssa kosketukseen joutuvasta kannen ja suljetun astian kokonaispinta-alasta.
                  Kaikkien muiden elintarviketyyppien kanssa kosketukseen tarkoitettujen tai niiden kanssa kosketukseen joutuvien materiaalien ja tarvikkeiden osalta SML(T) (2) = 60 mg/kg elintarviketta tai elintarvikesimulantteja tai 10 mg/dm2 elintarvikkeen kanssa kosketukseen joutuvasta kannen ja suljetun astian kokonaispinta-alasta.
               
            
                  30340
               
               
                  330198–91–9
               
               
                  12-(Asetoksi)steariinihappo, 2,3-bis(asetoksi)propyyliesteri
               
               
                  Elintarvikkeen kanssa kosketukseen tarkoitettujen tai sen kanssa kosketukseen joutuvien materiaalien ja tarvikkeiden osalta, joille direktiivin 85/572/ETY mukaan vaaditaan testausta simulantti D:llä, SML(T) (2) = 300 mg/kg elintarviketta tai elintarvikesimulantteja tai 50 mg/dm2 elintarvikkeen kanssa kosketukseen joutuvasta kannen ja suljetun astian kokonaispinta-alasta.
                  Kaikkien muiden elintarviketyyppien kanssa kosketukseen tarkoitettujen tai niiden kanssa kosketukseen joutuvien materiaalien ja tarvikkeiden osalta SML(T) (2) = 60 mg/kg elintarviketta tai elintarvikesimulantteja tai 10 mg/dm2 elintarvikkeen kanssa kosketukseen joutuvasta kannen ja suljetun astian kokonaispinta-alasta.
               
            
                  76866
               
               
                  —
               
               
                  1,2-propaanidiolin ja/tai 1,3- ja/tai 1,4-butaanidiolin ja/tai polypropyleeniglykolin polyesterit adipiinihapon kanssa, myös etikkahapon tai rasvahappojen C12–C18 tai n-oktanolin ja/tai n-dekanolin kanssa
               
               
                  SML = 30 mg/kg elintarviketta tai elintarvikesimulantteja tai 5 mg/dm2 elintarvikkeen kanssa kosketukseen joutuvasta kannen ja suljetun astian kokonaispinta-alasta.
               
            
         (1)  ”SML-arvolla” tarkoitetaan ainekohtaisen migraation raja-arvoa.
      
         (2)  SML(T):llä tarkoitetaan tässä yhteydessä, että viitenumeromaininnoilla 88640, 30401, 76815, 93760, 56800 ja 30340 merkittyjen aineiden yhteenlaskettu migraatio ei saa olla suurempi kuin ainekohtaisen migraation raja-arvo.